“DAVLAT YER KADASTRI TO‘G‘RISIDA”GI O‘ZBEKISTON RESPUBLIKASI QONUNINI AMALGA KIRITISh HAQIDA

O‘zbekiston Respublikasi Oliy Majlisi qaror qiladi:
 1. “Davlat yer kadastri to‘g‘risida”gi O‘zbekiston Respublikasi Qonuni matbuotda e’lon qilingan kundan e’tiboran amalga kiritilsin.
 2. O‘zbekiston Respublikasi Vazirlar Mahkamasi:
 Oliy Majlisga O‘zbekiston Respublikasining qonunlarini “Davlat yer kadastri to‘g‘risida”gi Qonunga muvofiq holga keltirish haqidagi takliflarni taqdim etsin;
 hukumatning qarorlarini “Davlat yer kadastri to‘g‘risida”gi Qonunga muvofiq holga keltirsin, vazirliklar va idoralar o‘zlarining mazkur Qonunga zid bo‘lgan normativ hujjatlarini qayta ko‘rib chiqishlarini ta’minlasin.